Stortingsvalget 2013 i Aust-Agder

**Stortingsvalget 2013 i Aust-Agder** ble avholdt 9. september 2013. Aust-Agder hadde i stortingsperioden 2009-2013 hatt 4 representanter og har det samme i stortingsperioden 2013-2017. Det skulle velges tre distriktsmandater og ett utjevningsmandat.

## Innvalgte i perioden 2009-2013

I perioden 2009-2013 har følgende representanter vært valgt inn fra Aust-Agder:

* Arbeiderpartiet: Freddy de Ruiter (mandat 1)
* Fremskrittspartiet: Ingebjørg Godskesen (2)
* Høyre: Svein Harberg (3)
* Kristelig Folkeparti: Kjell Ingolf Ropstad (Utjevningsmandat)

Alle representantene ønsket gjenvalg.

## Nominasjoner
Det er 15 valglister som er godkjent av fylkesvalgstyret i Aust-Agder.
### Arbeiderpartiet

Nåværende stortingsrepresentant Freddy de Ruiter ønsket å fortsette. I nominasjonsprosessen ønsket sju av kommunelagene isteden  Tellef Inge Mørland. De Ruiter hadde blant annet støtte fra Arbeiderpartilagene i Arendal samt Aust-Agder AUF. Nominasjonskomiteen som avla innstilling 13. september 2012 satte enstemmig de Ruiter på topp. De tre øverste kandidatene i nominasjonskomiteens innstilling, som også ble vedtatt av nominasjonsmøtet:.

# Freddy de Ruiter, Arendal
# Line Vennesland, Evje og Hornnes
# Tellef Inge Mørland, Arendal

### Fremskrittspartiet

Nominasjonskomiteen la i begynnelsen av november fram forslag til listetopp med Ingebjørg Godskesen på topp foran Lene Langemyr  og Arne Gulbrandsen.

29. november 2012 gjorde Lene Langemyr det klart at hun ville utfordre Godskesen om førsteplassen. Langemyr ble støttet av lokallagene i Grimstad, Lillesand og Iveland, mens Godskesen ble støttet i Arendal og østdelen av fylket.

På Nominasjonsmøte 15. desember 2012 i Arendal vant Godskesen kampen om førsteplassen med 33 mot 16 stemmer. Lene Langemyr vant deretter en kamp mot Oddvar Østreim om andreplassen med 26 mot 24 stemmer. De øverste nominerte ble:

# Ingebjørg Godskesen, Arendal
# Lene Langemyr, Grimstad
# Odd Gunnar Tveit, Birkenes

### Høyre

Høyre avholdt nominasjonsmøte 8. november 2012. Resultatet ble i tråd med nominasjonskomiteens innstilling etter Arne Thomassen vant en kampvotering mot Maiken Messel om andreplassen på lista.

# Svein Harberg, Grimstad
# Arne Thomassen, Lillesand
# Maiken Messel, Arendal
# Bjørgulv S. Lund, Valle
# Eirik Jørstad, Arendal/Unge Høyre

### Kristelig Folkeparti

Nominasjonskomiteen offentliggjorde sin enstemmige innstilling 16. november 2012 og hadde følgende tre på topp, og som ble vedtatt av nominasjonsmøtet i Arendal 28. november 2012:

# Kjell Ingolf Ropstad, Evje og Hornnes
# Terje Eikin, Arendal
# Ingebjørg Ribe Rudihagen, Lillesand

### Senterpartiet

Nominasjonsmøtet i Bygland 21. november 2012 vedtok nominasjonskomiteens innstilling med følgende 3 kandidater på topp:

# Kåre Gunnar Fløystad, Arendal
# Gro Anita Mykjåland, Iveland
# Kirsten Helen Myren, Vegårshei

### Sosialistisk Venstreparti

Nominasjonskomiteen vedtok 1. november 2012 enstemmig følgende tre på topp i sitt listeforslag, og dette ble vedtatt av nominasjonsmøtet i Grimstad 29. november 2012:

# Issifou Koanda, Grimstad
# Astrid Irene Schmidt, Lillesand
# Christian Zammit, Arendal

### Venstre

Vest-Agder og Aust-Agder Venstre avholdt felles nominasjonsmøte i Lillesand 28. oktober 2012 og stiller med identisk Agderliste i begge fylkene.

De tre øverste kandidatene ble:

# Hans Antonsen, Grimstad
# Kristin Øygarden, Kristiansand
# Pål Koren Pedersen, Arendal

### Andre partier
*De Kristne: 1) Bjørn Arne Engen, Grimstad
*Demokratene i Norge: 1) Bjørn Inge Johansen, Orkdal
*Kristent Samlingsparti: 1) Ørnulf Nandrup, Kristiansand
*Kystpartiet: 1) Steinar Bastesen, Brønnøy
*Miljøpartiet De Grønne: 1) Johannes Moen, Arendal
*Pensjonistpartiet: 1) Odd Victor Jørgensen, Grimstad
*Piratpartiet: 1) Shahab Afsharipour, Grimstad
*Rødt: 1) Knut Henning Thygesen, Risør

## Meningsmålinger

Meningsmålinger for Aust-Agder med spørsmål om stortingsvalg

**Oppslutning:**

**Mandatfordeling:**

## Valgresultat
Det var 81 864 stemmeberettigede velgere i Aust-Agder.

## Referanser


## Eksterne lenker
* Valg.no - Valglister med kandidater - Aust-Agder
* Aust-Agder fylkeskommune - Stortingsvalg 2013